તેની પાસે આવતા તમામ ગ્રાહકોને મરિયમ તેની કહાની સંભળાવતી. એક ગ્રાહકે તેને લેખિતમાં આપવા જણાવતાં મરિયમે તેની વાત લેખિતમાં આપી. એકાદ મહિના બાદ ત્યાં પોલીસે રેડ પાડી. પોલીસ અને રેસ્ક્યુ ફાઉન્ડેશનને સાથે લઈને તે વ્યક્તિએ જ આ રેડ પડાવી અને મરિયમને ધંધામાંથી મુક્ત કરાવી. તે વખતે મરિયમના પેટમાં એક માસનો ગર્ભ હતો. હાલમાં તે દોઢ વર્ષનો પુત્ર છે. મરિયમ તેની નર્કયાતના વિષે અમને જણાવતી હતી ત્યારે તેનો પુત્ર રેસ્ક્યુ ફાઉન્ડેશનનાં ત્રિવેણી આચાર્ય સાથે રમી રહ્યો હતો. ઘણી છોકરીઓ હજુ પણ આ ધંધામાં સપડાયેલી છે. મરિયમની માતા, તેના સાવકા પિતા અને દલાલ હાલ જેલમાં છે. મરિયમના લગ્ન તેના એક ગ્રાહક સાથે થઈ રહ્યાં છે. નાના-નાની સંબંધ રાખવા નથી ઇચ્છતા. ભાઈ બાળકને અનાથાશ્રમમાં મૂકવા દબાણ કરે છે. મરિયમ કહે છે, ‘કોઈ મા બાળકને પોતાનાથી અલગ કેવી રીતે કરી શકે?’